สวัสดีค่ะ มีเรื่องจะสอบถาม 2 เรื่องนะคะ1. อยากถามเรื่องการขับถ่ายค่ะ 2-3 วันที่ผ่านมา มีอาการถ่ายแล้วเจ็บที่รูทวารค่ะ และมีอาการเลือดออก ก่อนหน้าจะมีอาการเลือดออกมีถ่ายเหลวและถ่ายปกติสลับกันค่ะ บางทีก็ท้องอืด บางทีก็ท้องเสียค่ะ2. มีอาการไอนิดหน่อย มีเสมหะใส ไม่เยอะ ไม่มีน้ำมูก ตัวไม่ร้อน และเจ็บใต้ราวนมขวาค่ะ อาการแบบนี้อาการหวัดธรรมดาไหมคะ หรือ ต้องไปพบ คะขอบค่ะ
สวัสดีค่ะ อาการถ่ายเป็นเลือดและเจ็บที่รูทวารนั้นอาจจะเกิดจากการมีริดสีดวงทวาร มีฝีทวารหนัก แผลที่ทวารหนัก หรือมีลำไส้ตรงหรือลำไส้ใหญ่อักเสบ มีติ่งเนื้อในลำไส้ใหญ่เป็นต้นโดยหากมีการขับถ่ายเปลี่ยนแปลง ถ่ายเป็นเลือด น้ำหนักลด ท้องอืดบ่อยๆ อาจจะนึกถึงกลุ่มเนื้องอกในลำไส้ใหญ่ได้เช่นกัน ควรจะไปตรวจเพิ่มเติมค่ะ เบื้องต้นดื่มน้ำมากๆ ขับถ่ายให้เป็นเวลา กินอาหารเน้นผักและผลไม้ส่วนอาการไอ มีเสมหะนั้น อาจจะเกิดจากคออักเสบจากเชื้อไวรัสหรือเชื้อแบคทีเรีย ภูมิแพ้จมูก หรือไซนัสอักเสบ หากเป็นเล็กน้อย สามารถรับประทานยาตามอาการไปก่อน ถ้าไม่ดีขึ้น มีไข้สูง หรือมีประวัติเดินทางไปต่างประเทศภายใน 14 วัน ควรรีบไปพบแพทย์